དེ་ཡང་ངྷ་ས་ནང་ཆོས་གོ་སྒྲིག་ཚོགས་ཆུང་གི་གོ་སྒྲིག་འོག༧གོང་ས་མཆོག་གིས་ལོ་རྟག་པར་མཐོ་སློབ་ཁག་གི་སློབ་ཕྲུག་ཚོ་གཙོས་བོད་རིགས་གཞོན་སྐྱེས་ཚོར་ནང་ཆོས་ངོ་སྤྲོད་གནང་གི་ཡོད་པ་ལྟར།འདི་ལོར་ཡང་ཟླ་འདིའི་ཕྱི་ཚེས་༡ཉིན་གྱི་ཞོགས་པའི་ཆུ་ཚོད་༨།༣༠ཀྱི་སྟེང་།ངྷ་སྟེང་བོད་ཁྱིམ་སློབ་གྲའི་ཚོགས་ཁང་དུ།མཐོ་སློབ་ཁག་མི་འདྲ་བ་ཁག་༨༢ནས་བཅར་བའི་སློབ་མ་ཚོ་གཙོས་ངྷ་སའི་ཉེ་འཁོར་གྱི་འབྲིང་རིམ་སློབ་གྲྭ་ཁག་གི་སློབ་མ་ཚོ་དང་།གཞན་ཡང་རྒྱལ་ཁབ་ཁག་མི་འདྲ་བ་༧ནས་བཅར་བའི་སློབ་ཕྲུག་གཙོས་པའི་མི་གྲངས་༣༠༠༠བརྒལ་བར་ནང་ཆོས་ངོ་སྤྲོད་དབུ་འཛུགས་གནང་སོང་ལ།༧གོང་ས་མཆོག་གིས་ནང་ཆོས་ངོ་སྤྲོད་དབུ་འཛུགས་མ་གནང་བའི་སྔོན་དུ།ལོ་༣གྱི་སྔོན་མ་ནས་བྱས་སྲོལ་ཡོད་པ་ལྟར་འདི་ལོར་ཡང་ཕོ་མོ་ཁག་ཅིག་གིས་སྒྲ་མི་རྟག་པར་བསྒྲུབས་ཏེ་རྟགས་བསལ་ཡང་བཏང་སོང་།